KOMISIJOS REGLAMENTAS (EB) Nr. 1343/2005
2005 m. rugpjūčio 16 d.
dėl kompensacinių išmokų gamintojų organizacijoms už tunus, patiektus perdirbamosios pramonės įmonėms 2004 m. balandžio 1 d.-birželio 30 d. laikotarpiu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 27 straipsnio 6 dalį,
kadangi:
(1)
Reglamento (EB) Nr. 104/2000 27 straipsnyje numatyta kompensacinė išmoka gali būti tam tikromis sąlygomis suteikiama Bendrijos tunų gamintojų organizacijoms už pramoninei gamybai pateiktus tunų kiekius kalendorinių metų ketvirtyje, kurio metu yra fiksuojama kaina, kai tuo pat metu Bendrijos rinkoje vidutinė pardavimo kaina ir importo kaina, prireikus apskaičiuota su jai taikomu kompensaciniu mokesčiu, yra mažesnė už 87 % atitinkamo produkto Bendrijos gamintojo kainos.
(2)
Išanalizavus Bendrijos rinkos padėtį padaryta išvada, kad 2004 m. laikotarpiu nuo balandžio 1 d. iki birželio 30 d. geltonuodegių tunų (Thunnus albacares), kurių vienetas sveria daugiau kaip 10 kg, ir vidutinė ketvirčio rinkos pardavimo kaina, ir Reglamento (EB) Nr. 104/2000 27 straipsnyje numatyta importo kaina buvo žemesnės negu 87 % Bendrijos gamintojo kainos, nustatytos Tarybos reglamentu (EB) Nr. 2346/2002 (2).
(3)
Operacijos, į kurias reikia atsižvelgti apskaičiuojant išmokos dydį, yra pardavimai, kurių sąskaitose faktūrose yra nurodyta atitinkamo ketvirčio datos ir į kurias atsižvelgiama apskaičiuojant vidutinę mėnesinę pardavimo kainą, pagal 2001 m. lapkričio 9 d. Tarybos reglamento (EB) Nr. 2183/2001, nustatančio Tarybos reglamento (EB) Nr. 104/2000 dėl išsamių kompensacijų teikimo už perdirbimo pramonei skirtą tuną taisyklių (3), 4 straipsnį.
(4)
Remiantis Reglamento (EB) Nr. 104/2000 27 straipsnio 2 dalimi išmokos dydis jokiu būdu negali viršyti skirtumo tarp ribinio dydžio ir vidutinės atitinkamo produkto pardavimo kainos Bendrijos rinkoje ir negali viršyti 12 % to ribinio dydžio sumos.
(5)
Kiekiai, už kuriuos gali būti mokama kompensuojamoji išmoka, jokiu būdu negali viršyti per atitinkamą ketvirtį Reglamento (EB) Nr. 104/2000 27 straipsnio 3 dalyje nustatytų ribų.
(6)
Geltonuodegių tunų (Thunnus albacares), kurių vienetas sveria daugiau kaip 10 kg, kiekiai, parduoti ir patiekti perdirbamosios pramonės įmonėms, įsisteigusioms Bendrijos muitų teritorijoje, per atitinkamą ketvirtį buvo didesni už per tą patį trejų ankstesnių žvejybos metų ketvirtį parduotus ir patiektus kiekius. Kadangi tie kiekiai viršija Reglamento (EB) Nr. 104/2000 27 straipsnio 3 dalyje numatytą ribą, reikėtų nustatyti visų kiekių, už kuriuos gali būti mokama išmoka, bendrą ribą.
(7)
Kai apskaičiuojant kiekvienai gamintojų organizacijai mokamos išmokos dydį taikomos Reglamento (EB) Nr. 104/2000 27 straipsnio 4 dalyje numatytos ribos, reikėtų paskirstyti kiekius, už kuriuos gali būti skiriama išmoka, atitinkamoms gamintojų organizacijoms pagal atitinkamas jų gamybos apimtis per tą patį 2001, 2002 ir 2003 m. žvejybos metų ketvirtį.
(8)
Šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 104/2000 27 straipsnyje numatyta kompensacinė išmoka yra suteikiama už 2004 m. balandžio 1 d.-birželio 30 d. laikotarpį už geltonuodegius tunus (Thunnus albacares), kurių vienetas sveria daugiau kaip 10 kg.
Didžiausias išmokos dydis pagal Reglamento (EB) Nr. 104/2000 27 straipsnio 2 dalies pirmą ir antrą įtraukas yra nustatomas 24 EUR už toną.
2 straipsnis
1. Bendra kiekių, už kuriuos gali būti mokama išmoka, suma yra 26 353,548 tonos geltonuodegių tunų (Thunnus albacares), kurių vienetas sveria daugiau kaip 10 kg.
2. Bendra kiekių suma padalijama atitinkamoms gamintojų organizacijoms taip, kaip nurodyta priede.
3 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 16 d.